alexandrainst/scandi-wiki huggingface dataset:
Aakirkeby

Aakirkeby er ein by i Aaker Sogn sør på Bornholm mellom Rønne og Nexø i Danmark.
Innbyggjartalet var  den 1. januar 2006.

Namnet på byen kjem frå Aa kirke som ligg i byen. Aa kirke er den største, og truleg den eldste, kyrkja på Bornholm og er ei romansk kyrkje frå omkring år 1100. På denne tida var byen den viktigaste byen på Bornholm.

Inntil den danske kommunalreforma i 2007 var byen sentrum i Aakirkeby kommune, ein bykommune med 6600 innbyggjarar, men i dag er kommunane på Bornholm slått saman til Bornholms regionskommune. I byen set ein pris på kjælenamnet Blomsterbyen og mange bogarar, forretningar og foreiningar i byen gjer ein innsats for å leve meir opp til dette namnet enn dei andre byane på Bornholm. 

I og ved byen ligg mellom anna TV2/bornholm, NaturBornholm, den siste «riktige» slaktaren på øya, og ein del del feriebustader. Med i Aakirkeby-området er dessutan Ekkodalen, Bornholms Travbane i Almindingen og den eine av dei tre golfbanane på øya.

Kjelder 

 Denne artikkelen bygger på «Åkirkeby» frå , den 1. november 2008.

Bakgrunnsstoff 
 Nettstad 

Åkirkeby
Åkirkeby
Bornholm
Arp 299

Arp 299 (ber òg nemningane NGC 3690, IC 694, Mrk 171, VV 118 og KPG 288) er eit par av vekselverkande galaksar som ligg rundt 150 millionar lysår unna jorda i stjernebiletet Den store bjørnen. Galaksane gjennomførte ei nærpassering for rundt 700 millionar år sidan som førte til eksplosiv stjernedanning. I dei rundt siste 15 åra har heile seks supernovaer blitt oppdaga i dei ytre delane av galaksane, noko som gjer dei til eit særmerkt system for supernovadanning. Arp 299 høyrer til dei ultralyssterke infraraude galaksane. Arp 299 er òg lyssterk i det ultrafiolette, og er nummer 171 i B.E. Markarian sin katalog over galaksar med kraftig ultrafiolett utstråling.

Kjelder 

 Denne artikkelen i sin heilskap baserer seg på pressemelding STScI-2008-16 frå Space Telescope Science Institute.

Vekselverkande galaksar
299
IC-objekt
NGC-objekt
Den store bjørnen
Kundrjutsja

Kundrjutsja (russisk Кундрючья) er ei elv i Lukhansk oblast i Ukraina og Rostov oblast i Russland og ei av sideelvane til Donets frå høgre. Elva er 244 km lang og har eit nedslagsfelt på . Middelvassføringa hennar ved munningen er 3,74 m³/s

Elva frys til i slutten av november og er islagt til midten av mars. Byen Krasnyj Sulin ligg ved Kundrjutsja. 

Elva er rik på fisk, mellom anna karpe, åbor og gjedde, men ho er sterkt forureina og av den grunn er det forbode å symje i elva.

Kjelder 
Denne artikkelen bygger på «Кундрючья (река)» frå , den 1. november 2008. 
 

Elvar i Russland
Elvar i Ukraina
Elvar i Rostov oblast
The Flintstones

The Flintstones (norsk tittel: Familien Flint) er ein amerikansk teiknefilmserie som går føre seg i steinalderen. Det er ein parodi på det amerikanske forstadslivet på midten av 1900-talet, der dinosaurar, sabeltanntigrar, mammutar og liknande dyr lever i lag med berrrføtte holebuarar som nyttar teknologi frå våre dagar laga av steinalderens råvarar medan det er dyra som står for drivkrafta av dei. Serien fylgjer Fred og Wilma Flinstone og naboande deira, Barney og Betty Rubble. 

The Flintstones gjekk på amerikansk fjernsyn fyrste gong frå 1960 til 1966. Det var animasjonsføretaket Hanna-Barbera Productions som produserte serien. Opphavleg var teikneserien mynta på vaksne personar. Sigarettmerket Winston sponsa den første sesongen og karakterane dukka opp i fleire reklamefilmar i svart/kvitt for Winston. Etter seks sesongar vart serien lagt ned i 1966, men ei rekkje serieproduksjonar baserte på serien har vore laga. i 1994 kom kinofilmen The Flintstones og i 2000 kom oppfylgjaren The Flintstones in Viva Rock Vegas.

Familien Flintstone vert sendt med norsk tale på Boomerang. NRK har tidlegare også vist serien, i originalversjonen, med norske undertekstar.

Cartoon Network
Fjernsynsseriar frå 1960-åra
Teiknefilmseriar
USA-amerikanske fjernsynsseriar
Mius

Mius (russisk Миу́с) er ei elv i Ukraina og Russland. Elva er 258 km lang og har eit nedslagsfelt på . 

Elva spring ut frå Donetsfjella i Donetsk oblast i Ukraina, og renn gjennom Lukhansk oblast før ho renn inn i Rostov oblast i Russland. Her munnar ho ut i Mius liman i Azovhavet, vest for Taganrog. 

Under den andre verdskrigen danna tyskarane ei solid forsvarslinje kalla Miusfront eller Mius-Front her. Denne fronten var åstad for kraftige kampar under slaget ved Rostov i 1943.

Kjelder 
 Denne artikkelen bygger på «Mius River» frå , den 1. november 2008. 
 

Elvar i Russland
Elvar i Ukraina
Elvar i Rostov oblast
Donetsk oblast
Internasjonale elvar i Europa
Den russisk-ukrainske grensa
Paraelva

Para (russisk Пара́) er ei elv i Rjazan oblast i Russland og ei av sideelvane til Oka frå høgre. Elva er 192 km lang og har eit nedslagsfelt på . 

Para er isdekt frå november til april.

Kjelder 
 Denne artikkelen bygger på «Пара (река)» frå , den 1. november 2008. 
  oppgav desse kjeldene: 
 Store sovjetiske leksikon
 

Elvar i Russland
Elvar i Rostov oblast
Pronja

Pronja (russisk Про́ня) er ei elv i Rjazan og Tula oblast i Russland og ei av sideelvane til Oka frå høgre. Elva er 336 km lang og har eit nedslagsfelt på . Elva har ei middelvassføring på 50 m³/s. 

Elva frys til i slutten av november og er isdekt til vårløysinga i byrjinga av mars. Pronja er farbare i dei nedre delane. 

Byen Mikhajlov ligg ved Pronja.

Kjelder 
 Denne artikkelen bygger på «Pronja» frå , den 1. november 2008. 
 

Elvar i Russland
Elvar i Rjazan oblast
Elvar i Tula oblast
Ranova

Ranova (russisk Ранова) er ei elv i Rjazan oblast i Russland og ei av sideelvane til Pronja frå høgre. Elva er 166 km lang og har eit samla fall på 51 meter. 

Ho oppstår på austsida av Det sentralrussiske høglandet sørvest i Rjazan oblast.

Kjelder 
 Denne artikkelen bygger på «Ранова (река)» frå , den 1. november 2008. 
 

Elvar i Russland
Elvar i Rjazan oblast
Tsna ved Moksja

Tsna  er ei elv i Rjazan og Tambov oblast i Russland og ei av sideelvane til Moksja frå venstre. Elva er 451 km lang og har eit nedslagsfelt på . Elva har ei middelvassføring på 46 m³/s.

Elva renn gjennom byane Kotovsk, Tambov, Morsjansk og Sasovo.

Tsna startar der elvane Bakharevskoj og Verkhotsenskoj Tsny renn saman.

I Tambov vart det første vasskraftverket i Tambov oblast bygd i 1912.

Kjelder 

 Denne artikkelen bygger på «Цна (приток Мокши)» frå , den 1. november 2008. 
 

Elvar i Russland
Elvar i Rjazan oblast
Elvar i Tambov oblast
Bolsjoj Irgiz

Bolsjoj Irgiz (russisk Большой Ирги́з, «Store Irgiz») eller berre Irgiz (russisk Ирги́з) er ei elv i Samara og Saratov oblast i Russland og ei av sideelvane til Volga frå venstre. Elva er 657 km lang og har eit nedslagsfelt på . Elva har ei middelvassføring på 23 m³/s. 

Elva spring ut frå vestsida av Obsjtsjij Syrt-platået og renn frå her vestover steppene gjennom eit meanderande elveløp. Elva munnar ut i Volgograd-reservoaret i Volga ved byen Volsk.

Byen Pugatsjov ligg òg ved Bolsjoj Irgiz.

Kjelder 
 Denne artikkelen bygger på «Bolsjoj Irgiz» frå , den 1. november 2008. 
 

Elvar i Russland
Elvar i Samara oblast
Elvar i Saratov oblast
Sideelvar til Volga
Bolsjoj Tsjeremsjan

Bolsjoj Tsjeremsjan (russisk Большой Черемшан, tatarisk Олы Чирмешән – Olı Çirmeşän) er ei elv i Tatarstan og Samara og Uljanovsk oblast i Russland og ei av sideelvane til Volga frå venstre. Elva er 336 km lang og har eit nedslagsfelt på . Elva har ei middelvassføring på 36,1 m³/s. 

Elva spring ut frå Bugulma-Belebej-høgdene, og munnar ut i Volga nær Dmitrovgrad, på 53 moh. Dei viktigaste sideelvane er Bolsjaja Sultsja og Malyj Tsjeremsjan. Elveløpet er meanderande, med breie elvebreidder.

Kjelder 
 Denne artikkelen bygger på «Bolsjoj Tsjeremsjan» frå , den 1. november 2008. 
 

Elvar i Russland
Elvar i Samara oblast
Elvar i Tatarstan
Elvar i Uljanovsk oblast
Sideelvar til Volga
NGC 5256

NGC 5256 (òg katalogisert Mrk 0266, I Zw 067 og KPG 388) er eit par av kolliderande galaksar som ligg rundt 350 millionar lysår unna jorda i stjernebiletet Den store bjørnen. Galaksane er sterkt deformerte og viser på infraraudde og lengre bølgjelengder teikn på eksplosiv stjernedanning. Båe galaksane inneheld aktive galaksekjernar.

Kjelder 

 Denne artikkelen i sin heilskap baserer seg på pressemelding STScI-2008-16 frå Space Telescope Science Institute.

Vekselverkande galaksar
5256
Den store bjørnen
Arp 240

Arp 240 (òg katalogisert VV 055 og KPG 389) er eit par av vekselverkande galaksar som ligg rundt 300 millionar lysår unna jorda i stjernebiletet Jomfrua. Båe galaksane, NGC 5257 og NGC 5258, er spiralgalaksar og har omtrent same masse og storleik. Båe har òg supermassive svarte hòl i sentruma og aktiv stjernedanning i galakseskivene. Galaksane er i fysisk kontakt med kvarandre gjennom ei bru av stjerner.

Kjelder 

 Denne artikkelen i sin heilskap baserer seg på pressemelding STScI-2008-16 frå Space Telescope Science Institute.

Vekselverkande galaksar
NGC-objekt
240
Jomfrua
NGC 5331

NGC 5331 (òg katalogisert VV 253 og KPG 401) er eit par av vekselverkande galaksar som ligg rundt 450 millionar lysår unna jorda i stjernebiletet Jomfrua. Galaksane er veldig lyse i det infraraude, der dei skin med ein styrke på rundt hundre milliardar gonger styrken til sola. Den eine galaksen i paret har ein tidevasshale.

Kjelder 

 Denne artikkelen i sin heilskap baserer seg på pressemelding STScI-2008-16 frå Space Telescope Science Institute.

Vekselverkande galaksar
5331
Jomfrua
Tsjapajevka

Tsjapajevka (russisk Чапа́евка), òg kalla Motsja (russisk Мо́ча) er ei elv i Samara oblast i Russland og ei av sideelvane til Volga frå venstre. Elva er 293 km lang og har eit nedslagsfelt på . Elva har ei middelvassføring på 2,53 m³/s. 

Elva spring ut frå vestsida av Obsjtsjij Syrt, og munnar ut i Saratov-reservoaret nær Novokujbysjevsk. Byen Tsjapajevsk ligg ved elva. Elva er farbar opp til 34 km frå munningen. Mesteparten av vassføringa kjem frå snøsmelting, og elva tørker heilt inn i dei øvre delane om sommaren. Ho er islagt frå november til april. Dei største sideelvane hennar er Petrusjka, Vetljanka og Vjazovka.

Elva vart opphavleg kalla Mótsja, men vart i 1925 omdøypt Tsjapajevka til ære for borgarkrigshelten Vasilij Tsjapajev.

Kjelder 
 Denne artikkelen bygger på «Tsjapajevka» frå , den 1. november 2008. 
 

Elvar i Russland
Elvar i Samara oblast
Sideelvar til Volga
Bolsjoj Karaman

Bolsjoj Karaman (russisk Большой Караман) er ei elv i Saratov oblast i Russland og ei av sideelvane til Volga frå venstre. Elva er 198-220 km lang og har eit nedslagsfelt på . 

Den variererande lengda kjem av at dei øvre delane av elva tørkar inn om sommaren. Elva spring ut frå Obsjtsjij Syrt og munnar ut i Volgograd-reservoaret mellom byane Engels og Marks. 

Dei største sidelvane hennar er Nakhoj og Wort frå høgre, og Metsjetka og Grjaznuba frå venstre.

Kjelder 
 Denne artikkelen bygger på «Большой Караман» frå , den 1. november 2008. 
 

Elvar i Russland
Elvar i Saratov oblast
Sideelvar til Volga
Bolsjoj Uzen

Bolsjoj Uzen (russisk Большой Узень) er ei elv i Saratov oblast i Russland Vest-Kasakhstan oblast i Kasakhstan. Elva er 650 km lang og har eit nedslagsfelt på . 

Bolsjoj Uzen har utspring på vestkanten av Obsjtsjij Syrt i Russland. Ho renn mot sør over steppene i Den kaspiske senkinga, og munnar ut i Vest-Kasakhstan, i eit nettverk av små innsjøar og myrer kalla Kamysj-Samarskij-sjøane. Bolsjoj Uzen renn parallelt med elva Malyj Uzen, 50 km lengre vest.

Mesteparten av vassføringa kjem frå snøsmelting, og vassføringa er derfor størst i april, medan delar elva om sommaren tørkar heilt inn. Ved Novouzensk varierer vassføringa frå 7,3 m³/s til 393 m³/s. Elva er isdekt frå desember til vårløysinga i mars-april. 

Byen Novouzensk ligg ved Bolsjoj Uzen. Elva vert nytta til vassforsyning og irrigasjon.

Kjelder 

 Denne artikkelen bygger på «Bolsjoj Uzen» frå , den 1. november 2008. 

Elvar i Russland
Elvar i Saratov oblast
Elvar i Kasakhstan
Sideelvar til Volga
Malyj Irgiz

Malyj Irgiz (russisk Малый Ирги́з, «Vesle Irgiz») er ei elv i Saratov oblast i Russland og ei av sideelvane til Volga frå venstre. Elva er 235 km lang og har eit nedslagsfelt på . Elva har ei middelvassføring på 6,4 m³/s. 

Elva får stort sett vassføring frå snøsmelting. Ovanfor Seleznikha tørkar Malyj Irgiz systematisk inn (opp til 305 dagar i året utan vasstilførsel). Elva er islagd mellom november og april.

Kjelder 
 Denne artikkelen bygger på «Maly Irgiz River» frå , den 1. november 2008. 
 

Elvar i Russland
Elvar i Saratov oblast
Sideelvar til Volga
Malyj Uzen

Malyj Uzen (russisk Малый Узень, «Vesle Uzen») er ei elv i Saratov oblast i Russland og Vest-Kasakhstan oblast i Kasakhstan. Elva er 638 km lang og har eit nedslagsfelt på .

Malyj Uzen har utspring nord for byen Jersjov, på vestsida av Obsjtsjij Syrt-platået i Russland. Frå her renn ho sørover, over steppene i Den kaspiske senkinga, og munnar ut i Vest-Kasakhstan, i eit nettverk av små innsjøar og myrer kalla Kamysj-Samarskij-sjøene. Malyj Uzen renn parallelt med elva Bolsjoj Uzen, 50 km lengre aust.

Mesteparten av vassføringa kjem frå snøsmelting, og vassføringa er derfor størst i april, medan delar av elva om sommaren tørker heilt inn. Ved landsbyen Malyj Uzen varierer vassføringa frå 3,4 m³/s til 782 m³/s. Elva er isdekt frå desember til vårløysinga i mars-april.

Elva vert nytta til vassforsyning og irrigasjon.

Kjelder 

 Denne artikkelen bygger på «Malyj Uzen» frå , den 1. november 2008. 
 

Elvar i Russland
Elvar i Saratov oblast
Elvar i Kasakhstan
Ljutoga

Ljutoga er òg eit tidlegare namn på byen Aniva

Ljutoga (russisk Лю́тога) er ei elv på Sakhalin i Russland, den tredje største på øya. Elva er 130 km lang og har eit nedslagsfelt på . Elva har ei middelvassføring på 31,7 m³/s. 

Elva renn gjennom Kholmsk og Aniva rajon i Sakhalin oblast. Ho startar på vestsida av Mitsulskijfjella, som høyrer til den vestlege fjellkjeda på Sakhalin. Ho renn gjennom ein brei dal frå nord til sør og munnar ut i Anivabukta i Okhotskhavet. Ved munningen ligg byen Aniva, som før 1905 hadde same namn som elva. Det er fleire forholdsvis store landsbyar langs elva, som Pjatiretsjie, Tsjaplanovo, Ogonki og Petropavlovskoje.

Elva er 145 meter brei ved munningen. Vassføringa hennar er vanlegvis størt i april og minst i midten av september. Frå byrjinga av desember til midten av april er elva dekt av is. 

Dei største sideelvane hennar er Bystraja, Tsjpian, Kamenka og Okulovka frå venstre, og Tiobut, Bezymjanka, Tsjernoziomka og Narian-Mar frå høgre.

Kjelder 
 Denne artikkelen bygger på «Lyutoga River» frå , den 1. november 2008. 
 

Elvar i Russland
Elvar i Sakhalin oblast
Najba

Najba (russisk На́йба) er ei elv på Sakhalin i Russland. Elva er 119 km lang og har eit nedslagsfelt på . Elva har ei middelvassføring på 20,7 m³/s. 

Elva har utspring i Sjrenkafjella i dei vestlege fjellområda på Sakhalin, og renn hovudsakleg frå nordvest og søraustover, men svingar nordover i den nedste delen. Ho munnar ut i Terpenibukta i Okhotskhavet. Elva renn gjennom byane Dolinsk, Bykov og Uglezavodsk.

Elva er islagd frå desember til april.

Kjelder 
 Denne artikkelen bygger på «Найба (река)» frå , den 1. november 2008. 
 

Elvar i Russland
Elvar i Sakhalin oblast
Poronaj

Poronaj (russisk Порона́й) er den største elva på Sakhalin i Russland. Elva er 350 km lang og har eit nedslagsfelt på . Elva har ei middelvassføring på 120 m³/s. 

Elva spring ut frå dei austlege fjella på Sakhalin og munnar ut i Terpenibukta i Okhotskhavet ved byen Poronajsk. Elva er eit viktig gyteområde for laksefiskar.

Kjelder 
 Denne artikkelen bygger på «Poronaj» frå , den 1. november 2008. 
 

Elvar i Russland
Elvar i Sakhalin oblast
Tym på Sakhalin

Tym (russisk Тымь) er den nest største elva på Sakhalin i Russland. Elva er 330 km lang og har eit nedslagsfelt på . Elva har ei middelvassføring på 9,5 m³/s. 

Elva har utspring på sørsida av fjellet Lopatin i Nabilskomfjella aust på øya. Ho munnar ut i Nyjskijbukta i Okhotskhavet i nærleiken av landsbyen Nogliki.

Elva er isdekt frå november til april. Den nedre delen av elva er farbar.

Kjelder 
 Denne artikkelen bygger på «Тымь (река)» frå , den 1. november 2008. 
 

Elvar i Russland
Elvar i Sakhalin oblast
Kakva

Kakva (russisk Каква) er ei elv i Sverdlovsk oblast i Russland og ei av sideelvane til Sosva frå venstre i nedslagsfeltet til Ob. Elva er 133 km lang.

Elva spring ut på austsida av Uralfjella og renn austover til ho munanr ut i Sosva. Ved elva ligg byen Serov og Kiseljovskoje-reservoaret, med det vesle kraftverket Kiseljovskaja. Reservoaret er gjenoppbygd etter eit katastrofalt dambrot i 1993, som førte til enorme skadar i byen Serov.

Kjelder 

 Denne artikkelen bygger på «Kakva» frå , den 1. november 2008. 
 

Elvar i Russland
Elvar i Sverdlovsk oblast
Sosva

Sosva (russisk Сосьва) er ei elv i Sverdlovsk oblast i Russland og ei av kjeldeelvane til Tavda frå høgre. Elva er 635 km lang og har eit nedslagsfelt på . 

Sosva har utspring rundt 6-700 moh, på austsida av Uralfjella gjennom dei to korte (under 20 km) tilløpselvane Store (Bolsjaja) og Vesle (Malaja) Sosva, og renn så gjennom ein til tider smal og bratt dal i fjellområdet Denesjkin Kamen (1492 moh). Frå her renn Sosva i sørover, og seinare nordaustover gjennom dei vestlegaste delane av Det vestsibirske låglandet, til ho 12 km nord for Gari til slutt renn saman med Lozva og dannar elva Tavda.

Ved busetnaden Sosva, rundt 160 km før munningen, har elva ei middelvassføring på 123 m³/s (minimum i mars med 17 m³/s, maksimum i juni med 453 m³/s). Vasstanden i dei midtre og nedre delane av elva kan variere med 5-6 meter i løpet av året. I dei nedre delane er elva 80-100 m bred, 3 m djup, og med ein straum på 0,3 m/s. Dei viktigaste sideelvane er Vagran, Turja, Kakva og Ljalja. Sosva er isdekt frå først i november til vårløysinga i april.

Sosva er farbar på dei nedste 333 km, opp til samløpet med sideelva Kakva nær Serov, men vert for tida berre rekna som offisiell vassveg på dei nedste 160 km, opp til busetnaden Sosva.

Kjelder 
 Denne artikkelen bygger på «Sosva» frå , den 1. november 2008. 
  oppgav desse kjeldene: 
 Store sovjetiske leksikon
 R-ArcticNET - Et regionalt, elektronisk, hydrografisk datanettverk for den arktiske regionen
 Vassvegar i Den russiske føderasjon  (Regjeringsforordning av 19. desember 2002) (russisk)
 

Elvar i Russland
Elvar i Sverdlovsk oblast
Tavdaelva

Tavdaelva (russisk Тавда) er ei elv i Sverdlovsk og Tjumen oblast i Russland og ei av sideelvane til Tobol frå venstre. Elva er 719 km lang og har eit nedslagsfelt på . 

Elva oppstår ved samløpet av elvene Lozva og Sosva. Elva har ei middelvassføring på 440 m³/s, ved Tavda, 237 km frå munningen (minimum i mars med 65 m³/s, maksimum i juni med 1200 m³/s). I det nedre løpet er elva rundt 270 m bred, 4 m djup og med ein straum på 0,4 m/s.

Tavda frys til tidleg i november og er isdekt til slutten av april. Den største sideelva hennar er Pelym (russisk: Пелым). Tavda er farbar for båtar, og vert nytta til tømmerfløyting.

Kjelder 
 Denne artikkelen bygger på «Tavda (elv)» frå , den 1. november 2008. 
 

Elvar i Russland
Elvar i Sverdlovsk oblast
Elvar i Tjumen oblast
Lozva

Lozva (russisk Лозьва) er ei elv i Sverdlovsk oblast i Russland og ei av kjeldelvane til Tavda frå venstre. Elva er 637 km lang og har eit nedslagsfelt på . Elva har ei middelvassføring på 70 m³/s. 

Elva frys til i månadsskiftet oktober/november og er dekt av is til vårløysinga i månadsskiftet april/mai. Dei største sideelvane er Pynovka, Bolsjaja Jevva, Popil og Ivdel. Lozva renn saman med Sosva og dannar Tavda.

Kjelder 
 Denne artikkelen bygger på «Lozva» frå , den 1. november 2008. 
 

Elvar i Russland
Elvar i Sverdlovsk oblast
Nejva

Nejva (russisk Не́йва) er ei elv i Sverdlovsk oblast i Russland og ei av sideelvane til Nitsa frå venstre. Elva er 294 km lang og har eit nedslagsfelt på . Elva har ei middelvassføring på 10 m³/s. 

Elva har utspring på austsida av dei sentrale Uralfjella. Ho frys til i november, og er isdekt til vårløysinga i april. 

Av byar ved Nejva finn ein Nevjansk og Alapajevsk.

Kjelder 
 Denne artikkelen bygger på «Nejva» frå , den 1. november 2008. 
 

Elvar i Russland
Elvar i Sverdlovsk oblast
Sideelvar til Volga
Nitsa

Nitsa (russisk Ница́) er ei elv i Sverdlovsk oblast i Russland og ei av sideelvane til Tura frå høgre i nedslagsfeltet til Ob. Elva er 262 km lang og har eit nedslagsfelt på . Elva har ei middelvassføring på 42,5 m³/s. 

Nitsa oppstår ved samløpet av elvane Rezj og Nejva. Ved byen Irbit mottar ho sideelva Irbit frå høgre.

Kjelder 
 Denne artikkelen bygger på «Nitsa» frå , den 1. november 2008. 
 

Elvar i Russland
Elvar i Sverdlovsk oblast
Pysjma

Pysjma (russisk Пышма) er ei elv i Sverdlovsk og Tjumen oblast i Russland og ei av sideelvane til Tura frå høgre i nedslagsfeltet til Ob. Elva er 603 km lang og har eit nedslagsfelt på .

Pysjma har utspring på 290 moh på austsida av Uralfjella ved byen Verkhnjaja Pysjma, like nord for Jekaterinburg. Elva renn ut på den vestlege delen av Det vestsibirske låglandet, og munnar ut i elva Tura på 46 moh, ved landsbyen Sosonovo, rundt 40 kilometer aust for Tjumen. I den nedre delen meanderer elva kraftig. Ho er her rundt 50 meter brei, tre meter djup, med ein straum på 0,2 m/s.

Middelvassføringa er på 34 m³/s (maksimum 1300 m³/s, minimum 2 m³/s). Dei viktigaste sideelvane er Kunara og Bolsjaja Kalinovka frå høgre, og Reft frå venstre.

Pysjma frys til i byrjinga av november og er isdekt til vårløysinga i april.

Byer ved Pysjma er Verkhnjaja Pysjma, Berjozovskij, Zaretsjnyj, Sukhoj Log og Kamysjlov

Kjelder 
 Denne artikkelen bygger på «Pysjma» frå , den 1. november 2008. 
 

Elvar i Russland
Elvar i Sverdlovsk oblast
Elvar i Tjumen oblast
Salda

Salda (russisk Салда) er ei elv i Sverdlovsk oblast i Russland og ei av sideelvane til Tagil frå høgre i nedslagsfeltet til Ob. Elva er 122 km lang og har eit nedslagsfelt på . Elva har ei middelvassføring på 7,2 m³/s. 

Elva har utspring i Uralfjella. Salda frys til i månadsskiftet oktober/november, og er dekt av is til vårløysinga i april. Ved elva ligg byane Verkhnjaja Salda og Nizjnjaja Salda.

Kjelder 
 Denne artikkelen bygger på «Salda» frå , den 1. november 2008. 
 

Elvar i Russland
Elvar i Sverdlovsk oblast
Serga

Serga (russisk Серга) er ei elv i Sverdlovsk oblast i Russland og ei av sideelvane til Ufa frå høgre. Elva er 113 km lang og har eit nedslagsfelt på . 

Elva er mykje brukt til rafting og renn gjennom Oleni Rutsji naturpark.

Byen Nizjnije Sergi ligg ved Serga.

Kjelder 
 Denne artikkelen bygger på «Serga» frå , den 1. november 2008. 
 

Elvar i Russland
Elvar i Sverdlovsk oblast
Turaelva

Tura (russisk Тура́), òg kalla Dolgaja, er ei elv i Sverdlovsk og Tjumen oblast i Russland og ei av sideelvane til Tobol frå venstre. Elva er 1030 km lang og har eit nedslagsfelt på . 

Tura er farbar for båtar 753 km oppover frå munningen. Ho frys til i slutten av oktober, og er islagd til april/mai. 

Dei største sideelvane hennar er Salda, Tagil, Nitsa og Pysjma. 

Byer som ligg ved Tura er Verkhnjaja Tura, Nizjnjaja Tura, Verkhoturje, Turinsk og Tjumen.

Kjelder 
 Denne artikkelen bygger på «Tura» frå , den 1. november 2008. 
 

Elvar i Russland
Elvar i Sverdlovsk oblast
Elvar i Tjumen oblast
Sulem

Sulem (russisk Сулем) er ei elv i Sverdlovsk oblast i Russland og ei av sideelvane til Tsjusovaja frå venstre. Elva er 87 km lang og har eit nedslagsfelt på . 

Sulem har meir enn femti sideelvar, og halvparten av desse, samt delar av Sulem renn gjennom Visimskogo naturreservat.

Kjelder 
 Denne artikkelen bygger på «Сулем (река)» frå , den 1. november 2008. 
 

Elvar i Russland
Elvar i Sverdlovsk oblast
Tagil

Tagil (russisk Тагил) er ei elv i Sverdlovsk oblast i Russland og ei av sideelvane til Tura frå høgre. Elva er 414 km lang og har eit nedslagsfelt på . Elva har ei middelvassføring på 40 m³/s. 

Tagil har utspring på austsida av Uralfjella, aust for Verkhnij Tagil. Tagil renn frå der nordover mot Nizjnij Tagil, så nordaustover til ho munnar ut i Tura.

Kjelder 
 Denne artikkelen bygger på «Tagil» frå , den 1. november 2008. 
 

Elvar i Russland
Elvar i Sverdlovsk oblast